ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 14**

**Тэма:** Знакі “ < ”, “ > ”

**Мэта:** плануецца, што ў канцы ўрока вучні будуць умець прымяняць на практыцы знакі “ < ”, “ > ”.

**Задачы:**

* пазнаёміць з абазначэннем адносін “менш” і “больш” з дапамогай знакаў “ < ”, “ > ”;
* вучыць пісаць знакі “ < ”, “ > ” і параўноўваць лікі на практычнай аснове;
* развіць уменне ўстанаўліваць адпаведнасці паміж схемай, малюнкам, матэматычным запісам;
* садзейнічаць выхаванню акуратнасці, уседлівасці.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан); рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лічбамі і знакамі дзеянняў; наглядны матэрыял.

**Ход урока**

**І Арганізацыйны момант.**

Усім, усім добры дзень!

Прэч з дарогі наша лянота!

Не перашкаджай працаваць,

Не перашкаджай вучыцца!

**ІІ Актуалізацыя ведаў і навыкаў навучэнцаў.**

**10**

**9**

**8**

**7**

**6**

**5**

**4**

**3**

**2**

**1**

* Палічыце ад 1 да 10, ад 10 да 1.
* Назавіце суседзяў ліку 2, 4.
* Які лік стаіць справа ад ліку 2, 9?
* Які лік стаіць злева ад ліку 3, 8?
* Які лік стаіць на трэцім месцы ў натуральным радзе лікаў?
* Назавіце лікі меншыя за 5. Большыя за 4.
* Як з ліку 2 атрымаць лік 3?
* Як з ліку 4 атрымаць лік 3?

***Вусны лік***

1)Засялі домікі.

**1**

**2**

**2**

**1**

**2**

**1**

2)Гульня “Канструктар”.

* Назавіце геаметрычныя фігуры.Колькі іх? (9.)
* На якія групы іх можна разбіць? (Па колеры – сінія і аранжавыя; па памеры – вялікія і малыя; па форме – кругі, трохвугольнікі, квадраты і прамавугольнік.)
* Колькі прамавугольнікаў, квадратаў, кругоў, трохвугольнікаў?
* Якіх фігур найменш?
* Пра якія фігуры можна сказаць, што іх аднолькавая колькасць?

Потым вучні ў парах на парце канструююць такога ж ката.

3)Параўнанне прадметаў.

а)Вырашыла маці падарыць Сярожы машынку, мяч, шакаладку. Пеці яна падарыла такую ж машынку, такі ж мяч і такую ж шакаладку. (Карцінкі прымацоўваюцца на дошцы злева і справа.)

* Ці роўныя падарункі? (Так.) Паміж прадметамі прымацоўваецца знак “ = ”.

А тата вырашыў падарыць Сярожы альбом, алоўкі і мішку, а Пеці ён падарыў такі ж альбом, такія ж алоўкі, такога ж мішку і веласіпед. (Карцінкі прымацоўваюцца на дошцы злева і справа.)

* Ці роўныя падарункі? (Не.) Паміж прадметамі прымацоўваецца знак “ = ”.
* Калі мы можам сказаць, што падарункі ці любыя прадметы роўныя? (Калі іх колькасць аднолькавая і яны складаюцца з адных і тых жа прадметаў.)

б)Заданне выконваецца на партах.

* Пакладзіце злева 1 квадрат, а справа 3 круга. Пад фігурамі пакладзіце лічбу, якая адпавядае колькасці прадметаў.
* Ці можна сказаць, што іх пароўну? (Не.)

**1 = 3**

Які трэба паставіць знак паміж імі? (Знак “=”.)

* Лік 1 меншы за лік 3 ці большы? (Меншы.)

Настаўнік паказвае знак “ < ” і тлумачыць, што яго прымяняюць, калі адзін лік меншы за другі. (Вучні разважаюць і робяць вынік, што паміж лікамі 1 і 3 трэба паставіць знак “ < ”.)

**1 < 3**

Аналагічная работа праводзіцца, каб пазнаёміць вучняў са знакам “ >”.

**Настаўнік:** **Тэма нашага ўрока** - Знакі “ < ”, “ > ”. Сёння на ўроку мы пазнаёмімся са знакамі “ < ”, “ > ”, навучымся пісаць гэтыя знакі і будзем вучыцца параўноўваць лікі на практычнай аснове.

**ІІІ Засваенне новых ведаў.**

с.30- вучэбнага дапаможніка

Настаўнік чытае запісы пад малюнкамі, вучні паўтараюць і робяць вынік, чаму паставілі знак “ < ” або “ > ”.

***Фізкультхвілінка***

Хома, Хома, хамячок,

Паласаценькі бачок.

Хома раненька ўстае,

Шчочкі мые, шыйку трэ.

Падмятае Хома хатку,

І выходзіць на зарадку.

Раз, два, тры, чатыры, пяць,

Хома моцным хоча стаць.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.30, №1

Вучням неабходна на партах скласці запісы: 1 < 2; 3 >1; 2 = 2.

2)с.30, №3

Вучні ўстанаўліваюць заканамернасць паміж знакамі ў першай табліцы і паміж лікамі ў другой табліцы.

3)с.31, №4

Спачатку вучні складаюць матэматычнае апавяданне, затым тлумачаць схемы і састаўляюць на партах адпаведныя запісы. (2 + 1 = 3, 3 – 2 = 1.)

4)с.31, ?

Вучні параўноўваюць лікі на аснове параўнання колькасці мностваў і выкладаюць адпаведныя запісы на партах з дапамогай картак са знакамі і лікамі.

***Фізкультхвілінка для вачэй***

**V Прымяненне ведаў.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.16 – заданне ад божай кароўкі

Вучні параўноўваюць лікі на аснове параўнання колькасці мностваў і робяць адпаведныя запісы ў сшытку.

2)с.16, №1

Матэматычная пропісь.

3)с.16, №2

Вучні параўноўваюць лікі на аснове параўнання колькасці мностваў і ўпісваюць патрэбныя лікі ў пустыя клеткі.

**VІ Замацаванне новых ведаў і спосабаў дзейнасці.**

Работа праводзіцца па варыянтах.

1 варыянт 2 варыянт

1 3 2 <

2 3 2 >

3 2 3 >

3 3 3 =

Пасля выканання задання вучні мяняюцца карткамі і правяраюць адзін у аднаго.

**VІІ Падвядзенне вынікаў.**

* З якімі знакамі на ўроку мы пазнаёміліся? ( Знакі“ < ”, “ > ”.)
* Які знак трэба паставіць, калі першы лік меншы за другі?
* Які знак трэба паставіць, калі першы лік большы за другі?
* Які знак выкарыстоўваецца для абазначэння аднолькавай колькасці прадметаў?

**VІІІ Рэфлексія “Лінеечка поспеху”.**

Вучні ставяць сабе адзнаку на лінеечцы поспеху. Потым задаюцца

пытанні:

1)Ці ўсё ў вас атрымалася?

2)Да чаго трэба імкнуцца?

3)Ці задаволены вы сваёй працай на ўроку?